Polițiștii prahoveni au desfășurat, luni, trei acțiuni punctuale, în Ploiești, Comarnic, dar și pe drumurile naționale din Prahova. Peste 350 de persoane au fost legitimate și au fost aplicate 200 de sancțiuni, în valoare de peste 70.000 de lei.
Acțiunile au avut loc, potrivit IPJ Prahova, pe raza Secției nr. 3 de Poliție a municipiului Ploiești, a orașului Comarnic și pe drumurile naționale din județ.
"În urma controalelor efectuate, au fost legitimate peste 350 de persoane, verificate 300 de autovehicule și au fost efectuate 200 de testări cu aparatele etilotest și 4 cu aparatele drugtest.
Astfel, în urma neregulilor constatate, au fost aplicate 200 de sancțiuni contravenționale în valoare de peste 70.000 de lei, cele mai multe fiind aplicate conform Ordonanței de Urgență a Guvernului nr. 195/2002 privind circulația pe drumurile publice, republicată, cu modificările și completările ulterioare.
Ca măsură complementară a abaterilor constatate la regimul rutier au fost reținute 6 permise de conducere, pentru: neacordare prioritate pietoni și nerespectarea regimului legal de viteză", a anunțat IPJ Prahova.